**Acralock ragasztó pisztoly: 50 ml-es kartushoz, kézi**

**Használati utasítás:**

A fogaslécet a lekerekített végével előre toljuk be a pisztolyba – ehhez a pisztoly tetején lévő kartus rögzítő fület emeljük fel, a fogantyú feletti kis kallantyút toljuk fel és a figyeljünk rá, hogy a fogasléc fogai lefelé mutassanak.

Helyezzük be a kartust a pisztolyba – a kartus nagyobbik hengerét a nagyobbik kinyomó hengerhez illesszük.

Hajtsuk le a pisztoly tetején lévő rögzítő fület, így a kartusok stabilan állnak a pisztolyba.

Vegyük le a kartus elejéről a kupakot és tegyük fel a statikus keverőt.

A pisztoly fekete fogantyúját meghúzva, a fogasléc előre mozdul és elkezdi a ragasztó két komponensét adagolni a statikus keverőbe. Az első 1-2 cm ragasztó csíkot egy próba felületre nyomjuk ki.

A ragasztó felhordása során arra kell ügyelni, hogy a felületek összeillesztése után ne maradjon légzárvány a ragasztóban – ezért kerüljük a ragasztó csík S alakban történő felvitelét. Vagy helyezzük a ragasztó csíkokat egymás mellé szorosan (ha nagyobb a ragasztási rés), vagy egy simító lappal kenjük el a ragasztót a felületen.

Tartsuk be a műszaki adatlap által ajánlott ragasztási rést.

A ragasztás után a statikus keverőbe beleköt a ragasztó, azonban a kartus kialakítása olyan, hogy a kartus A és B komponense nem érintkezik közvetlenül a kartus szájánál, így a ragasztó a kartusban többszöri alkalommal - új statikus mixert alkalmazva, felhasználható. A használt kartust mindig zárjuk vissza, az eredeti kupakkal.